Diari Oficial de la Generalitat Valenciana


Sumari del DOGV 5962, del 25-02-2009 (2009/2043)

Resolució de 5 de febrer de 2009, de la consellera d'Indústria, Comerç i Innovació, de sotmetiment a informació pública de la modificació del projecte d'urbanització del polígon industrial Pastoret II a Monòver.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2043


Data del document
:   05-02-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Monòver
    * pla d'urbanisme

Resolució de 5 de febrer de 2009, de la consellera d'Indústria, Comerç i Innovació, de sotmetiment a informació pública de la modificació del projecte d'urbanització del polígon industrial Pastoret II a Monòver. [2009/2043]  
Vista la modificació del projecte d'urbanització del polígon industrial Pastoret II a Monòver (Alacant), del qual resulten els següents   
Antecedents de fet  
Primer. Mitjançant Resolució de 21 de desembre de 2006, de l'aleshores conseller de Territori i Habitatge, es va aprovar definitivament l'homologació, pla parcial i programa d'actuació integrada, acompanyat d'estudi d'impacte ambiental i projecte d'urbanització, del polígon industrial Pastoret II, al terme municipal de Monòver (Alacant), promogut per la Conselleria d'Empresa, Universitat i Ciència, a través de l'empresa pública Seguretat i Promoció Industrial Valenciana, SA (a partir d'ara, SEPIVA).  
Segon. El projecte d'urbanització de l'esmentat parc empresarial data de l'any 2002, motiu pel qual, amb caràcter previ a l'execució de les obres, s'ha considerat necessari actualitzar les solucions tècniques i econòmiques que hi conté, a l'efecte de poder procedir a executar adequadament les obres d'urbanització del pla parcial mencionat, l'àmbit del qual està integrat per terrenys dels quals és propietària única SEPIVA.  
Tercer. Revisat el projecte vigent i redactada la modificació que, de conformitat amb el que s'ha establit en l'article 153 de la Llei 16/2005, de 30 de desembre, de la Generalitat, Urbanística Valenciana (d'ací en avant, LUV), no modifica les previsions del planejament que desenvolupa, SEPIVA, d'acord amb el que s'ha disposat en l'article 89 de la LUV l'ha tramesa a esta conselleria per a la seua exposició pública.  
Fonaments de dret  
Únic. L'article 96 de la LUV, al qual ens remet l'article 89 del mateix text legal, establix que els projectes d'urbanització que siguen promoguts per la Generalitat, per si mateixa, o a través de les seues empreses de capital íntegrament públic, es tramitaran i s'aprovaran de conformitat amb les regles pròpies dels plans especials, qualsevol que en siga la denominació i el contingut, i tot això d'acord amb els articles 152 i següents de la LUV i els articles 346 i següents del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, que regulen els projectes d'urbanització.  
D'acord amb la normativa esmentada, correspon a la Conselleria d'Indústria, Comerç i Innovació la convocatòria d'informació pública del present projecte inserint els corresponents anuncis en el Diari Oficial de la Comunitat Valenciana i en un periòdic d'àmplia difusió al municipi a què afecta.  
Durant l'exposició pública el projecte diligenciat estarà depositat, per a la consulta pública, a l'Ajuntament de Monòver, als locals del Servei Territorial d'Indústria i Innovació d'Alacant i a les dependències de SEPIVA a València. Així mateix, simultàniament s'han d'obtenir els preceptius informes de les administracions sectorials i companyies subministradores de servicis que pogueren resultar afectades en les seues competències pel projecte i el dictamen de l'Ajuntament de Monòver.  
Vistos els preceptes legals esmentats i tot altres de concordant i general aplicació, resolc:  
1. Sotmetre a informació pública la modificació del projecte d'urbanització del polígon industrial Pastoret II a Monòver (Alacant), l'objecte de la qual és adequar les solucions tècniques i econòmiques del vigent a les actuals, a l'efecte de poder executar-ne les obres d'urbanització.  
El període d'informació pública serà de 20 dies, durant els quals el projecte diligenciat estarà dipositat als llocs indicats en el fonament de dret únic, i podran presentar-se al·legacions i suggeriments en qualsevol dels registres establits en l'article 38.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Obtenir dictamen sobre el projecte sotmés a informació pública de l'Ajuntament de Monòver.  
3. Sol·licitar informe de les administracions sectorials i companyies subministradores de servicis que pogueren resultar afectades en les seues competències pel projecte.  
4. Publicar esta resolució per a la seua efectivitat i per al seu coneixement general en el Diari Oficial de la Comunitat Valenciana i en un periòdic d'àmplia difusió a Monòver.  
València, 5 de febrer de 2009.- La consellera d'Indústria, Comerç i Innovació: Belén Juste Picón.